**Doprava s Volkswagenom**

Vzdelávanie detí predškolského veku v oblasti dopravy je veľmi dôležité. Učí deti správnym reakciám chodca a cyklistu a tým zachraňuje mnohé detské životy. Deti predškolského veku nie sú ešte priamymi účastníkmi cestnej premávky, ale nácvik správnych reakcií chodca a cyklistu sú už v tomto veku veľmi dôležité.

V spolupráci s firmou Volkswagen pracujeme v každej budove na projekte „Nebojme sa dopravy“. Podarilo sa nám získať príspevok vo výške 3 000 €, ktorý bude použitý na kúpu odrážadiel na EP Štúrova a dopadové plochy na EP Hviezdoslavova, EP Bernolákova a Jána Kollára. Na každom školskom dvore pribudli, alebo v krátkom čase pribudnú, detské dopravné ihriská. Tu sa deti majú možnosť učiť prostredníctvom dopravných hier, ako sa majú správať na ceste, chodníku a ako predísť úrazom z dopravy.